Diari Oficial de la Generalitat Valenciana


Sumari del DOGV 8584, del 04-07-2019 (2019/5623)

Notificació de la sentència dictada en el procediment de guarda i custòdia número 475/2018.
-------------------------------------------------------------------------------------------

### Dades del document

Número de DOGV
:   8584

Data del DOGV
:   04-07-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/5623


Organisme emissor
:   Jutjat de Primera Instància Número 6 d'Elx

Tipus de document
:   Edicte

Notificació de la sentència dictada en el procediment de guarda i custòdia número 475/2018. [2019/5623]  
Part demandant: Lisbeth Arias Besu.  
Part demandada: Carlos Andrés Maya Luna.  
En el judici referenciat s'ha dictat la resolució el text literal de la qual és el següent:  
  
«Dispositiva  
Estime la demanda interposada i he d'establir les següents mesures en interés de la filla menor:  
1r. S'atribueix a la mare l'exercici exclusiu de la pàtria potestat, sobre la filla menor, L. M. A., nascuda el 23 de juny de 2010, el naixement de la qual es troba inscrit en el Registre Civil d'Elx, tom 606, pàg. 137.  
L'exercici exclusiu de la pàtria potestat implica que la mare podrà, sense comptar amb el consentiment del pare, adoptar quantes decisions rellevants afecten la menor, especialment, en l'àmbit educatiu, sanitari, religiós i social.  
Per això, podrà decidir per si sola, sense consentiment patern, l'elecció o canvi de centre o model educatiu o activitats extraescolars a realitzar; qualsevol intervenció quirúrgica, tractament mèdic o tractament psicològic; sobre la realització o no d'un acte religiós o social rellevant, així com en la manera de dur-lo a terme; el canvi de domicili; l'autorització per a l'eixida del territori nacional, l'obtenció del DNI, Passaport, i en general qualsevol tràmit administratiu que d'ordinari requeriria autorització de tots dos progenitors.  
2n. S'atribueix a la mare la guarda i custòdia del menor.  
3r. No s'estableix règim de visites a favor del pare.  
4t. S'assenyala la quantitat de 200 - mensuals en concepte d'aliments en favor de la filla menor, quantitat que el pare ingressarà els primers 5 primers dies de cada mes en el compte que designe la mare, que s'actualitzarà anualment conforme amb les variacions de l'Índex de Preus del Consum, i cada progenitor haurà de pagar el 50 % de les despeses extraordinàries que puga ocasionar la seua filla, en els termes expressats en el fonament sisé.  
5é. No s'aprecien motius per a imposar les costes processals a cap dels litigants.  
Notifiqueu l'anterior resolució a les parts i feu-los saber que és susceptible de recurs d'apel·lació. El recurs haurà d'interposar-se per escrit en el termini de 20 dies hàbils, comptats des de l'endemà de la notificació. És necessària la prèvia consignació de 50 euros, en el compte de consignacions i depòsits d'aquest jutjat, sense el requisit de la qual no s'admetrà a tràmit el recurs (disposició addicional 15a de la LOPJ modificada per la Llei orgànica 1/2009 de 03.11.2009).  
  
Una vegada siga ferma aquesta resolució, remeteu-ne testimoniatge al Registre Civil, on consta inscrit el naixement de la menor per a inscriure l'exercici exclusiu de la pàtria potestat atribuït a la mare.  
Així, aquesta és la meua sentència, que pronuncie, mane i firme.»  
  
Publicació: aquesta sentència ha sigut pronunciada, llegida i publicada de la manera prevista en l'article 212 de la Llei d'enjudiciament civil, de la qual cosa en done fe.  
Atés que es desconeix el domicili o la residència actuals de la part demandada, de conformitat amb el que es disposa en els articles 156.4 i 164 de la Llei 1/2000, d'enjudiciament civil, s'ha disposat la publicació d'aquest edicte en el Diari Oficial de la Generalitat Valenciana per a portar a efecte la diligència de notificació.  
  
Elx, 20 de febrer de 2019.- El lletrat de l'Administració de justícia: Jesús Larrosa Abellán.